[{"text_idx": "#000000", "text": "UUS! Soodsa hinnaga kvaliteetsed ja korralikud kasutatud a\u0308riklassi su\u0308learvutid: loe lisa"}, {"text_idx": "#000001", "text": "Kuidas va\u0308ltida va\u0308ga paljusid arvutiprobleeme? U\u0308ks peamisi lahendusi on lihtne, sellest on ra\u0308a\u0308kinud ja ra\u0308a\u0308givad ja\u0308tkuvalt va\u0308ga paljud asjatundjad u\u0308le maailma. Paraku vo\u0303in oma kogemustele tuginedes va\u0308ita, et paljud arvutikasutajad endiselt ignoreerivad seda tungivat soovitust. Jutt ka\u0308ib Windowsi uuenduste paigaldamisest."}, {"text_idx": "#000002", "text": "Reeglina laadib ja installib Windows uuendused taustal automaatselt, kuid va\u0308ga paljud neist uuendustest no\u0303uavad paigalduse lo\u0303puleviimiseks arvuti taaska\u0308ivitamist."}, {"text_idx": "#000003", "text": "Kui Sinu arvutis on sellised uuendused ootel, tekib tegumiriba parempoolsesse sektsiooni ikoon, mis annab sellest ma\u0308rku. Ikoon on alloleval kuvapildil ma\u0308rgistatud punase kastiga."}, {"text_idx": "#000004", "text": "Kui selline ikoon sinna tekib, ei ta\u0308henda see, et peaks koheselt oma to\u0308o\u0308d ja tegemised katkestama ning arvuti taaska\u0308ivitama, kuid seda peaks kindlasti tegema esimesel vo\u0303imalusel."}, {"text_idx": "#000005", "text": "Ko\u0303ige lihtsam on selleks esmalt avada Windowsi ikooniga start-menu\u0308u\u0308. Ootel uuenduste puhul on ta\u0308helepanu pu\u0308u\u0308dmiseks ka toite nupul kollane ta\u0308pp, nagu na\u0308ha ja\u0308rgneval kuvapildil."}, {"text_idx": "#000006", "text": "Toite nupul klo\u0303psates avaneb menu\u0308u\u0308, kus on taaskord kollase ta\u0308piga ma\u0308rgistatud kaks valikut, mis on vajalikud uuenduste lo\u0303puleviimiseks. Nendeks on \u201cva\u0308rskenda ja sule\u201d \u2013 kui soovid arvuti pa\u0308rast uuenduste lo\u0303puleviimist sulgeda ning \u201cva\u0308rskenda ja taaska\u0308ivita\u201d \u2013 kui soovid arvutit pa\u0308rast uuenduste lo\u0303puleviimist edasi kasutada."}, {"text_idx": "#000007", "text": "Antud kuvapildid on tehtud Windows 10 po\u0303hjal, mis on endiselt kasutatuim arvuti operatsioonisu\u0308steem maailmas, kuid Windows 11 puhul to\u0308o\u0308tab ko\u0303ik samamoodi, lihtsalt graafiline kuva on mo\u0303nevo\u0303rra erinev."}, {"text_idx": "#000008", "text": "Kuigi la\u0308bi aastate on esinenud juhtumeid, kus mo\u0303ni Windowsi uuendus on tekitanud arvuti to\u0308o\u0308s to\u0303rkeid, on neid siiski va\u0308ga va\u0308he, vo\u0303rreldes uuendamata ja\u0308a\u0308nud Windowsi to\u0303ttu tekkinud probleemidega. Windowsi uuendused sisaldavad lisaks toimivusparandustele ja funktsioonita\u0308iendustele va\u0308ga palju turvauuendusi ning osad neist on suisa kriitilised turvauuendused."}, {"text_idx": "#000009", "text": "Kriitiliste turvauuenduste na\u0308ol parandatakse va\u0308ljastpoolt tulevate ru\u0308nnakute haavatavused, mis ohustavad otseselt kogu Windowsi turvalisust ja toimimist. Toimivusparanduste na\u0308ol hoitakse kogu su\u0308steem ajakohasena, et seal to\u0308o\u0308taksid probleemideta rakenduste uusimad versioonid ning u\u0308htlasi parandatakse ka juba teadaolevaid vigu."}, {"text_idx": "#000010", "text": "Hoia oma Windows uuenduste paigaldamise na\u0308ol ajakohasena ning oled juba va\u0308ga palju a\u0308ra teinud selle nimel, et Sinu arvuti oleks turvalisem ning toimiks to\u0303rgeteta. Lihtne, ning ei no\u0303ua mingeid eriteadmisi."}, {"text_idx": "#000011", "text": "Kui aga sellest so\u0303ltumata on arvutis tekkinud mo\u0303ni probleem vo\u0303i to\u0303rge, oleme Sinu jaoks olemas, et aidata see vo\u0303imalikult kiiresti lahendada! Tutvu meie teenustega ja vo\u0303ta u\u0308hendust."}, {"text_idx": "#000012", "text": "Postitus meeldis? Jaga ka teistega"}, {"text_idx": "#000013", "text": "\"Mulle meeldib Sinuga jagada oma arvutialaseid teadmisi ja kogemusi, pakkuda soovitusi, no\u0303uandeid ja kasulikke na\u0308puna\u0308iteid. Annan endast parima, et muuta sinu arvutikasutamine meeldivaks kogemuseks. Usun, et suurim ro\u0303o\u0303m on jagamise ro\u0303o\u0303m.\""}]